ชาวบ้านเฮ งดสร้างโรงงานไฟฟ้าพลังขยะ
เมื่อเวลา 13.30 น. วันที่ 8 ต.ค. ที่ศูนย์ประสานแผนอำเภอเมืองพิษณุโลก ชาวบ้านจาก ต.บ้านป่า และ ต.ดอนทอง อ.เมืองพิษณุโลก กว่า 1,000 คน มาร่วมประชุม โดยมีนายพงษ์พัฒน์ วงศ์ตระกูล ปลัดจังหวัดพิษณุโลก พล.ต.นพพร เรือนจันทร์ ผบ.พล.ร.4 กองทัพภาคที่ 3 เป็นประธาน หลังจากกลุ่มชาวบ้านทั้งสองตำบลได้รวมตัวกันยื่นหนังสือร้องเรียนต่อนายชูชาติ กีฬาแปง ผวจ.พิษณุโลก เพื่อขอคัดค้านการก่อสร้างโรงงานไฟฟ้าพลังงานขยะในพื้นที่หมู่ 7 ต.บ้านป่า อ.เมืองพิษณุโลก ของบริษัทอีโค เวสท์ แมนเนจเม้นท์ จำกัด บนพื้นที่ 64 ไร่ อยู่ด้านหลังวัดบ้านป่า เพียง 2 กิโลเมตร และคลองส่งน้ำชลประทาน สาขาจากเขื่อนแควน้อยบำรุงแดน ที่ล้อมรอบอยู่ถึง 3 ด้าน และล่าสุดเมื่อวานนี้ ทางสำนักงานผู้ตรวจการแผ่นดิน ได้มอบหมายให้ ร.ต.ต.พงศกร มีพันธุ์ เจ้าหน้าที่สอบสวนอาวุโส สำนักตรวจสอบจริยธรรมและกิจการพิเศษ และคณะลงพื้นที่ตรวจสอบข้อเท็จจริงหลังได้รับการร้องเรียนจากชาวบ้านด้วยเช่นกัน เมื่อวันที่ 2 ก.ย.58 ที่ผ่านมา,การประชุมไปอย่างรวบรัด พล.ต.นพพรได้แจ้งให้ชาวบ้านที่มาร่วมประชุมทราบว่า ทางบริษัทอีโค เวสท์ แมนเนจเม้นท์ จำกัด แจ้งมาแล้วว่าของดการสร้างโรงงานไฟฟ้าพลังงานขยะ ที่หมู่ 7 ต.บ้านป่า โดยให้เหตุผลว่า พื้นที่ไม่เหมาะสมและมีมวลชน คัดค้านจำนวนมาก หลังจากยุติการก่อสร้างโรงงานแล้ว ก็ขอให้ประชาชนในพื้นที่ จัดการเรื่องขยะในครัวเรือนด้วยตนเองให้ดี อย่าให้มีผลกระทบต่อสิ่งแวดล้อม เพราะหน่วยงานภาครัฐจะต้องเข้ามาแก้ไขอีกเช่นกัน ทำให้ชาวบ้านทุกคนยินดีและส่งเสียงเฮดังลั่นพร้อมปรบมือกันอย่างกึกก้องไปทั้งห้องประชุม นางเฉลียว อ็อดเอก กำนันตำบลบ้านป่า จึงได้กล่าวขอบคุณหน่วยงานราชการทุกภาคส่วนที่รับฟังความคิดเห็นของชาวบ้าน และขอบคุณบริษัทที่ตัดสินใจงดสร้างโรงงานไฟฟ้าพลังขยะในพื้นที่ของ ต.บ้านป่า,ด้าน นายภาสกร บุญญลักษม์ นายอำเภอเมืองพิษณุโลก เปิดเผยว่า ผลการประชุมวันนี้ชัดเจน ตามที่ชาวบ้านสองตำบลคัดค้านมาตลอดนั้น พลตรีนพพร ได้สรุปในที่ประชุมแล้วว่า บริษัทที่จะก่อสร้างขอถอนตัวไปแล้ว และนางเฉลียว อ็อดเอก กำนันตำบลบ้านป่า กล่าวว่า ต่อไปนี้ไม่ต้องมีการก่อม็อบอะไร ทางพลตรีนพพรบอกทุกอย่างจบแล้ววันนี้ บริษัทไม่มีการก่อสร้างโรงงานไฟฟ้าในพื้นที่ ต.บ้านป่า อย่างแน่นอน ขอให้ยุติการกระทำใดๆ ทั้งสิ้น ชาวบ้านทุกคนดีใจมากและขอขอบคุณทางบริษัทอีโค เวสท์ แมนเนจเม้นท์ จำกัด ที่เล็งเห็นถึงความต้องการของชาวบ้าน ที่ไม่อยากให้สร้างโรงงานไฟฟ้าพลังงานขยะในพื้นที่.
เมื่อเวลา 13.30 น. วันที่ 8 ต.ค. ที่ศูนย์ประสานแผนอำเภอเมืองพิษณุโลก ชาวบ้านจาก ต.บ้านป่า และ ต.ดอนทอง อ.เมืองพิษณุโลก กว่า 1,000 คน มาร่วมประชุม 
คัดค้าน,ก่อสร้างโรงงานไฟฟ้าพลังงานขยะ,งดสร้างโรงงาน,โรงงานไฟฟ้าพลังงานขยะ,บ้านป่า,ดอนทอง,อีโค เวสท์ แมนเนจเม้นท์,พิษณุโลก,ร้องเรียน,ชูชาติ กีฬาแปง,ผวจ.พิษณุโลก,ข่าว,ข่าวภูมิภาค,ไทยรัฐฉบับพิมพ์